Boris Vallejo

Boris Vallejo (s. 8. tammikuuta 1941) on perulaissyntyinen yhdysvaltalainen taidemaalari ja kuvittaja. Hän muutti Yhdysvaltoihin vuonna 1964 ja asuu Allentownissa Pennsylvanian osavaltiossa. Hän tekee usein yhteistyötä vaimonsa Julie Bellin kanssa, joka on malli ja taidemaalari.

Vallejo on tunnettu erityisesti runsasmuotoisista ja lihaksikkaista fantasiahahmoistaan. Näyttävien nais- ja mieshahmojen lisäksi hänen töissään usein esiintyy vaikuttavan näköisiä jumalia ja hirviöitä. Vallejon kuvittamia teossarjoja ovat olleet muun muassa Tarzan, Doc Savage ja Conan. Hänen klassisten kuvitustensa perusteella mm. keräilyesineisiin erikoistunut Franklin mint on valmistanut useita arvostettuja keräilyfiguureita.

Taidekirjat
	 	
 Imaginistix (2006)	
 The Fabulous Women of Boris Vallejo and Julie Bell (2006)	
 The Ultimate Collection (2005)
 Twin Visions (2002)	
 Fantasy Workshop	
 Sketchbook	
 Superheroes	
 Dreams: The Art of Boris Vallejo (1999) 	
 Fantasy Art Techniques (1985)	
 Mirage (1982, uusintapainokset 1996 ja 2001) 	
 The Fantastic Art of Boris Vallejo (1980)	
 Titans
	
Workman Publishing julkaisee vuosittaista taidekalenteria jossa on kussakin 13 Boris Vallejon ja Julie Bellin tekemää kuvaa.

Aiheesta muualla

 Boris Vallejon ja Julie Bellin viralliset kotisivut

Yhdysvaltalaiset taidemaalarit
Fantasiataiteilijat
Science fiction
Vuonna 1941 syntyneet
Elävät henkilöt
Yhdysvaltalaiset kuvittajat